Sappies klim saam in die bed | Netwerk24
Deur Elvira Wood 18 Julie 2019 18:06
Dit kom nadat die Mededingingskommissie die transaksie goedgekeur het waarvolgens SAB die regte verkry om Diageo se produkte en verwante bates plaaslik te bekom.
Die produkte ter sprake sluit in:
Smirnoff se gereed-om-te-drink-drankies (Smirnoff Storm, Guarana, Spin, Pine Twist en Berry Twist, maar nie Smirnoff Vodka nie); en
Guiness-produkte (uitgesluit Guinness Foreign Extra Stout en Guinness Malta).
Diageo besit ook 11 000 yskaste in drankwinkels en kroeë landwyd wat nou deur SAB oorgeneem word.
Bruital Fruit behoort aan die Suid-Afrikaanse Brouery (SAB).Foto: Skermgreep
SAB behoort aan Anheuser-Busch InBev.
Die kommissie het Donderdagmiddag laat in 'n verklaring gesê hoewel daar vrae is oor of die oorname nie mededinging in die drankbedryf verminder nie, het hy tog besluit om die transaksie goed te keur.
SAB besit Brutal Fruit-vrugtedrankies.
"Die kommissie het wel bevind dat die voorgestelde transaksie waarskynlik nie mededinging of die pryse van die Diageo- of SAB-produkte sal beïnvloed nie."
Die kommissie sê hy glo dat die samesmelting sal waarskynlik voordele vir die verbruiker inhou, aangesien die groter sakeonderneming meer doeltreffend bedryf sal kan word.
Hy dink ook die Smirnoff-produkte sal meer algemeen beskikbaar gestel word.
Die kommissie het die voorwaarde gestel dat SAB in die toekoms nié gebondelde produkte mag aanbied waar hy byvoorbeeld van sy bier met van die Diageo-produkte as aanbied nie.
SAB gaan ook drankies wat deur mededingers, wat Distell insluit, in die 11 000 Diageo-yskaste moet toelaat.